Document ID: 32012R0674

РЕГЛАМЕНТ (ЕС) № 674/2012 НА КОМИСИЯТА
от 23 юли 2012 година
за изменение на Регламент (ЕО) № 1418/2007 относно износа за оползотворяване на някои отпадъци в някои страни, които не са членки на ОИСР
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (1), и по-специално член 37 от него,
след консултация със заинтересованите страни,
като има предвид, че:
(1)
Приложение IIIА към Регламент (ЕО) № 1013/2006 бе изменено с Регламент (ЕС) № 664/2011 на Комисията от 11 юли 2011 г. (2) относно превози на отпадъци, така че в него да бъдат включени някои смеси от отпадъци. Вследствие на това, съгласно член 37 от Регламент (ЕО) № 1013/2006, Комисията изпрати писмено искане до всяка страна, за която не се прилага Решението на ОИСР (3), с което се изисква писмено потвърждение, че тези смеси от отпадъци, чиито износ не е забранен съгласно член 36 от Регламент (ЕО) № 1013/2006, могат да бъдат изнасяни от Европейския съюз за оползотворяване в тази страна, като се изисква и да бъде посочена контролната процедура, ако има такава, която ще се осъществява в страната по местоназначение. Поради това приложението към Регламент (ЕО) № 1418/2007 на Комисията от 29 ноември 2007 г. относно износа за оползотворяване на някои отпадъци, изброени в приложение III или IIIA към Регламент (ЕО) № 1013/2006 на Европейския парламент и на Съвета, в някои страни, за които Решението на ОИСР относно контрола върху трансграничното движение на отпадъци не се прилага (4), следва да бъде съответно изменено, за да се вземат предвид получените отговори.
(2)
Комисията получи също така допълнителна информация от редица страни във връзка с други отпадъци, изброени в приложение III или IIIА към Регламент (ЕО) № 1013/2006. Поради това приложението към Регламент (ЕО) № 1418/2007 следва да бъде изменено, за да се вземе това предвид,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1418/2007 се изменя в съответствие с приложението към настоящия регламент.
Член 2
Настоящият регламент влиза в сила на четиринадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 23 юли 2012 година.

Labels: 3
13
20